In onore de su caddu
(Ulassai 20/01/2004)

Su caddu pius de unu mestieri
At fattu e laoradu in sas siendas
Est vantadu in s’istoria e leggendas
De sa vida che veru artificieri.

Accumpagnadu ad’ogni gherrieri
In battaglias e lottas distruendas
E cursasa a ostaculu stupendas
Sempre at brincadu cun passu lezzeri.

Cust’esemplare de grande valore
Chi a ogni trabagliu an’addestradu
Puru ligadu a fune o tentu a frenu.

Bravu e veru collaboratore
Chi sempre ‘e continu azzudu dadu
In custa vida a s’omine terrenu.